— 118 — 



entendu toutesfois que le vicariat que je luy ay donné s'exer- 

 cera par luy seullement pour mes aultres bénéfices, mais que 

 le vicaire général de l'archevesché sera celluy que je choisiray 

 par l'advis de vous deux. 



De Madrid, ce xxui e de jullet 1584. 



Vostre bon cousin, confrère et ami, 

 Ant. Gard, de Granvelle. 



Le cardinal de Granvelle à son cousin Jacques de Saint-Mauris : 

 Madrid, 27 août 1584. 



Monsieur mon cousin, tost après le partement de l'ordinaire, 

 arrivarent voz lettres du vi de ce moys. Je vois par icelles bien 

 cler les affections que se sont descouvertes à l'occasion de la 

 postulation et les fins et desseings que aulcungs y ont tenu. Il 

 fault prendre le tout pour bon. Véritablement je n'y prétendoie 

 en façon quelconque, et me fût esté très grand plaisir que la 

 chose fût tombé sur vous ou sur monsieur le hault doyen , ne 

 laissant toutesfoys d'estimer beaucop l'honneur et faveur que 

 en ce messieurs nos confrères m'ont faict, que m'a menu beau- 

 cop pour me résouldre à l'acceptation, l'accompagnant de aul- 

 tres plusieurs causes ; et n'a esté la moindre la craincte que si 

 l'on venoit à nouvelle élection l'on ne fit brighes par malvaises 

 voies pour y introduyre quelcung comme les troys derniers (1) 

 pour achever de perdre l'esglise et le diocèse. Et il fauldra, 

 avec l'ayde de Dieu, procurer de redresser les choses le mieulx 

 que l'on pourra. Vous avez sçeu, par mes précédentes, ma ré- 

 solution fondée en bonne partie sur vostre affection et de mon- 

 sieur le hault doyen, nostre cousin 



Je respondis à l'objection que faisoit monsieur l'Ill rae cardinal 

 Gontarel, dataire, prétendant que, vacant l'archevesché par 

 cardinal dernier possesseur, le bénéfice estoit affecté et à la 

 libre provision de Sa Saincteté, sans élection, disant que eu ce 

 les concordatz n'avoient lieu ; et parloit d'en pourveoir l'abbé 

 de Chierlieu (2), nepveu du défunct, et encoires avoit quelque 



(1) Antoine de Vergy, Pierre et Claude de la Baume. 



(2) Le jeune Prosper de la Baume, neveu du cardinal défunt. 



